Document ID: 32000D0138

Komisijos sprendimas
2000 m. vasario 16 d.
iš dalies keičiantis Sprendimą 87/257/EEB dėl Jungtinių Amerikos Valstijų įmonių, patvirtintų importuoti į Bendriją šviežią mėsą, sąrašo
(pranešta dokumentu Nr. C(2000) 380)
(tekstas svarbus EEE)
(2000/138/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis, ožkas, kiaules, šviežią mėsą arba mėsos produktus iš trečiųjų šalių [1], su paskutiniais pakeitimais, padarytais Direktyva 97/79/EB [2], ypač į jos 4 straipsnio 1 dalį ir 18 straipsnio 1 dalį,
kadangi:
(1) Šviežiai mėsai į Bendriją importuoti patvirtintų Jungtinių Amerikos Valstijų įmonių sąrašas pirmą kartą buvo sudarytas Komisijos Sprendimu 87/257/EEB [3], su paskutiniais pakeitimais, padarytais Tarybos sprendimu 1999/301/EB [4]; šis sąrašas gali būti bet kada patikslintas, ypač atsižvelgiant į Bendrijos Jungtinėse Amerikos Valstijose atliktų patikrinimų rezultatus.
(2) Jungtinės Amerikos Valstijos pateikė garantijas, kad įmonė 244 W, IBP, Waterloo, Ajova, dabar yra pajėgi atlikti trichinelių kiaulienoje tyrimą, laikantis Tarybos direktyvos 77/96/EEB [5], su paskutiniais pakeitimais, padarytais Komisijos direktyva 94/54/(EB) [6].
(3) Įmonių sąrašas turi būti atitinkamai atnaujintas (papildytas).
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 87/257/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2000 m. vasario 16 d.

Labels: 0
3
17
18